ປະເທດ ລາວ ຈະຖືກປົດອອກຈາກ ບັນຊີປະເທດດ້ອຍພັດທະນາ ແຕ່ປະຊາຊົນ ກໍຍັງມີຄວາມເປັນຫ່ວງຢູ່
ປະຊາຊົນ ລາວຫລາຍຄົນມີຄວາມເປັນຫ່ວງວ່າການຖືກປົດອອກຈາກກຸ່ມປະເທດດ້ອຍພັດທະນາ ອາດຈະເຮັດໃຫ້ລາວ ບໍ່ມີເງື່ອນໄຂໄດ້ຮັບການຊ່ວຍເຫລືອທີ່ຈໍາເປັນ ໃນຫລາຍດ້ານຈາກສາກົນເໝືອນເມື່ອກ່ອນ.
ການທີ່ລາວຈະໄດ້ຖືກປົດອອກຈາກບັນຊີປະເທດດ້ອຍພັດທະນາຂອງອົງການ ສະຫະປະຊາດຕາມການປະກາດໃນທ້າຍເດືອນແລ້ວນີ້ແມ່ນໄດ້ຮັບຄວາມສົນໃຈຈາກປະຊາຊົນລາວຫລາຍຄົນ ຜູ້ທີ່ຍັງມີຄໍາຖາມຫລາຍຢ່າງກ່ຽວກັບເລື້ອງນີ້ ໂດຍສະເພາະແລ້ວ ເຂົາເຈົ້າມີຄວາມເປັນຫ່ວງຕໍ່ບັນຫາທີ່ເກີດມາຈາກ ການລະບາດຂອງພະຍາດໂຄວິດ-19 ທີ່ຍັງສືບຕໍ່ເພີ້ມຂຶ້ນນັບມື້ຢູ່ນີ້ ໄຊຈະເລີນສຸກ ຈະນໍາເອົາລາຍລະອຽດກ່ຽວກັບເລື້ອງນີ້ ຈາກນັກຂ່າວຂອງພວກເຮົາ ມາສະເໜີທ່ານໃນອັນດັບຕໍ່ໄປ ເມື່ອທ້າຍເດືອນແລ້ວນີ້ ທາງອົງການສະຫະປະຊາຊາດໄດ້ປະກາດອອກມາວ່າ ອົງການດັ່ງກ່າວໄດ້ຮັບຮອງເອົາມະຕິທີ່ລະບຸວ່າ ສປປ ລາວ ພ້ອມກັບອີກ 2 ປະເທດ ຄື ບັງກລາແດສ ແລະເນປານ ຈະຖືກປົດອອກຈາກບັນຊີປະເທດດ້ອຍພັດທະນາ ຫລື LDC ພາຍໃນອີກ 5 ປີຂ້າງໜ້າ ກໍຄື ປີ 2026 ມະຕິທີ່ວ່ານີ້ຊີ້ແຈງວ່າການໃຫ້ເວລາ 5 ປີ ກໍແມ່ນເພື່ອໃຫ້ເຂົາເຈົ້າມີເວລາກະກຽມ ເພາະຕາມປົກກະຕິແລ້ວ ກໍມີແຕ່ 3 ປີເທົ່ານັ້ນ ທັງນີ້ກໍເພາະວ່າ ເພື່ອໃຫ້ ບັນດາປະເທດນີ້ ມີເວລາເພີ້ມໃນການວາງແຜນຟື້ນຟູເສດຖະກິດ ແລະຈັດຕັ້ງ ປະຕິບັດແຜນການດັ່ງກ່າວ ພ້ອມກັບຍຸດທະສາດໃນການຟື້ນຕົວຄືນຈາກຜົນກະທົບຂອງພະຍາດໂຄວິດ-19 ທີ່ກໍາລັງລະບາດຢູ່, ອີງຕາມຄໍາປະກາດຢູ່ໃນເວັບໄຊທ໌ຂອງອົງການສະຫະປະຊາຊາດ ແຕ່ເນື່ອງຈາກວ່າການປະກາດນີ້ ມີຂຶ້ນທ້າມກາງການລະບາດຂອງໂຄວິດ-19 ອັນໜັກໜ່ວງທີ່ແກ່ຍາວມາໄດ້ 4 ເດືອນແລ້ວ ມັນຈຶ່ງໄດ້ເຮັດໃຫ້ປະຊາຊົນ ລາວຫລາຍຄົນມີຄວາມເປັນຫ່ວງວ່າການຖືກປົດອອກຈາກກຸ່ມປະເທດດ້ອຍພັດທະນາ ອາດຈະເຮັດໃຫ້ລາວ ບໍ່ມີເງື່ອນໄຂໄດ້ຮັບການຊ່ວຍເຫລືອທີ່ຈໍາເປັນໃນຫລາຍດ້ານຈາກສາກົນ ເໝືອນເມື່ອກ່ອນ, ດັ່ງທີ່ແມ່ຍິງຄົນນຶ່ງ ທີ່ມີ ອາຊີບຄ້າຂາຍຍ່ອຍໃນນະຄອນຫລວງວຽງຈັນເມື່ອໄດ້ຍິນຂ່າວນີ້ ກໍສະແດງຄວາມຮູ້ສຶກອອກມາວ່າ: ເຊັ່ນດຽວກັນ ນັກທຸລະກິດຂະໜາດນ້ອຍທ່ານນຶ່ງໃນນະຄອນຫລວງວຽງຈັນກໍໃຫ້ ຄໍາເຫັນວ່າ: ສ່ວນພະນັກງານຂັ້ນສູງໃນທະນະຄານຂອງລັດທ່ານນຶ່ງ ທີ່ໄດ້ຕິດຕາມເລື້ອງນີ້ ຢ່າງ ໃກ້ຊິດໄດ້ຊີ້ແຈງກ່ຽວກັບເລື້ອງນີ້ສູ່ຟັງວ່າ: ແຕ່ວ່າທາງການລາວ ກໍບອກວ່າ ລາວຍັງຈະໄດ້ຮັບການຊ່ວຍເຫລືອຄືເກົ່າຢູ່ ໃນໄລຍະກະກຽມ 5 ປີຕໍ່ໄປນີ້ ພ້ອມກັນນັ້ນ ຢູ່ໃນເວັບໄຊທ໌ຂອງສໍານັກງານຜູ້ຕາງໜ້າຖາວອນຂອງສປປ ລາວ ຍັງກ່າວອີກວ່າ ທ່ານ ສະເຫລີມໄຊ ກົມມະສິດ, ລັດຖະມົນຕີກະຊວງການຕ່າງປະເທດລາວ ກໍຊີ້ແຈງວ່າ: ທ່ານຍັງໄດ້ກ່າວຕື່ມວ່າ ລາວໄດ້ຖືກບັນຈຸເຂົ້າໃນບັນຊີຂອງບັນດາປະເທດທີ່ດ້ອຍພັດທະນາ ຂອງອົງ ການສະຫະປະຊາຊາດໃນປີ 1971 ກໍ່ຄື 4 ປີກ່ອນການສະຖາປະນາ ສປປ ລາວອີກດ້ວຍ ປັດຈຸບັນມີ 46 ປະເທດໃນໂລກທີ່ຍັງຢູ່ໃນບັນຊີທີ່ວ່ານີ້ ຊຶ່ງໃນນັ້ນມີ 7 ປະເທດລວມທັງລາວ ທີ່ກໍາລັງຢູ່ໃນຂັ້ນຕອນກະກຽມທີ່ຈະຖືກປົດອອກຈາກບັນຊີນີ້ ແລ້ວຈະກາຍເປັນປະເທດທີ່ກໍາລັງພັດທະນາ ສ່ວນປະເທດເພື່ອນບ້ານຂອງລາວ ທີ່ຍັງຢູ່ໃນບັນຊີນີ້ ແມ່ນມີ 2 ປະເທດຄື ກໍາປູເຈຍ ແລະມຽນມາ ແລະທັງສອງປະເທດນີ້ ກໍຍັງບໍ່ທັນຖືກປະກາດໂດຍອົງການສະຫະປະຊາດ ເທື່ອວ່າ ເມື່ອໃດເຂົາເຈົ້າຈະຖືກເອົາອອກຈາກບັນຊີ ສໍາລັບປະເທດທີ່ມີສະຖານະພາບດ້ອຍພັດທະນາ ສະຫລຸບແລ້ວການທີ່ລາວ ຈະຖືກປົດອອກຈາກກຸ່ມປະເທດທີ່ຍັງດ້ອຍພັດທະນາ ກາຍເປັນປະເທດກໍາລັງພັດທະນານັ້ນ ທີ່ປະກາດອອກມາໂດຍອົງການສະຫະປະຊາຊາດທ້າມກາງການລະບາດຂອງໂຄວິດ-19 ສືບຕໍ່ເພີ້ມຂຶ້ນຢູ່ນີ້ ໄດ້ສ້າງຄວາມເປັນຫ່ວງໃຫ້ແກ່ປະຊາຊົນລາວບາງຄົນວ່າ ອາດຈະບໍ່ໄດ້ຮັບການ ຊ່ວຍເຫລືອອັນຈໍາເປັນຈາກສາກົນ ຄືເມື່ອກ່ອນແຕ່ວ່າທາງລັດຖະບານລາວ ກໍໄດ້ຊີ້ແຈງວ່າ ເຖິງຈະຖືກກໍານົດວ່າ ໃຫ້ຫລຸດຈາກສະຖານະພາບການເປັນປະເທດດ້ອຍພັດທະນາກໍຕາມ ແຕ່ວ່າໃນໄລຍະກະກຽມ 5 ປີ ຕໍ່ໜ້ານີ້ ການຊ່ວຍເຫລືອຈາກສາກົນແກ່ລາວ ກໍຍັງຈະເໝືອນເດີມຢູ່